1. Prebrojati koliko se puta u unetom stringu **pojavljuje slovo "M"** (i veliko i malo). Npr. za string **'Mama ima momu'**, dobija se **rezultat 5**.
2. Prebrojati **koliko ima znakova koji su cifre** u unetom stringu.
3. Prebrojati **koliko ima malih slova** u unetom stringu. Slova koja se koriste u stringu pripadaju isključivo engleskoj abecedi.
4. Ispitati da li u unetom stringu ima **više malih ili velikih slova**. Slova koja se koriste u stringu pripadaju isključivo engleskoj abecedi.
5. Proveriti da li je uneti string **palindrom** (potpuno je isti kada se čita od pozadi). Npr. **'anavolimilovana'** je palindrom.
6. Sva velika slova u stringu treba **svesti na mala slova**. Npr. za uneto **'WEBnSTUDY.com'**, dobija se novi string **'webnstudy.com'**. Slova koja se koriste u stringu pripadaju isključivo engleskoj abecedi.
7. Pronaći **poziciju poslednjeg razmaka** u stringu. Npr. za uneto **'Pera ima devojku'**, **rezultat je 8**.
8. Ispisati **dužinu prve reči** unetog stringa. Npr. za uneto **'Pera ima devojku'**, **rezultat je 4**. Podrazumeva se da uneti string nema vodeće razmake.
9. Za uneti string A treba kreirati novi string B koji se sastoji od **prve i poslednje reči** (odvojenih razmakom) unetog stringa. Npr. za **A='Svuda pođi, kući dođi'**, dobija se **B='Svuda dođi'**. Podrazumeva se da uneti string nema vodeće ili prateće razmake.
10. Iz unetog stringa treba **izdvojiti N znakova sa leve strane**. Npr. za string **'Pera ima devojku'** i **N=6**, dobija se **'Pera i'**. Ako je N veće od dužine stringa, kao rezultat se dobija ceo string.
11. Izdvojiti **N znakova sa desne strane** (poslednjih N znakova) unetog stringa. Npr. za string **'Pera ima devojku'** i **N=5**, dobija se **'vojku'**.
12. Za uneti string A, treba **izdvojiti podstring** B, koji počinje od unete **pozicije N** i ima **M znakova**. Npr. za string **'Pera ima devojku'**, **N=6 i M=7**, dobija se **B='ima dev'**.
13. Unosi se string A i znak Z. Kreirati novi string B koji se dobija tako što se iz unetog stringa **izbacuje svaka pojava znaka Z**. Npr. za unet string **"Madagaskar"** i znak **"a"**, dobijamo rezultat **"Mdgskr"**
14. Uneti string se šifruje tako što se **zamenjuje redosled znacima u stringu**. Prvi i drugi zamene mesta, zatim 3. i 4. zamene mesta itd. Npr. za string **'Pera ima devojku'**, treba dobiti **'ePari amd vejouk'**. Ako string ima neparan broj znakova, poslednji znak se ne dira.
15. Unose se dva stringa A i B. Kreirati **novi string kao kombinaciju stringova A i B**, tako što se kombinuju prvi sa prvim, drugi sa drugim, treći sa trećim znakom itd. Ako je jedan string duži od drugog, na kraju samo dodati znakove viška. Npr. za stringove "PERA" i "sladoled" dobija se string "PsElRaAdoled".